Die skool moet van 'n mediese sertifikaat voorsien word wanneer 'n leerder versuim het om 'n amptelike assessering a.g.v. siekte te voltooi.
'n Leerder mag nie op enige wyse optree wat die fisiese of geestelike welsyn van medeleerders of personeel in gevaar stel nie.
Indien 'n leerder skade aan enige eiendom veroorsaak het, sal sodanige leerder verantwoordelik wees vir die koste daaraan verbonde.
'n Leerder mag slegs met die verlof van die skoolhoof 'n selfaangedrewe voertuig op die skoolterrein hê.
'n Leerder moet elke opdrag wat die skoolhoof of 'n personeellid in hulle amptelike hoedanigheid gee, gehoorsaam.
Oortreders sal in ooreenstemming met die magte en bevoegdhede wat deur die SA Skolewet (Wet 84 van 1996) aan die skool en Beheerliggaam verleen word, gestraf word.
Leerders mag nie in die personeelkamer of een van die rekenaarlokale sonder toesig van 'n personeellid wees nie.
Leerders mag nie selfone (of elektroniese appparate waarop inligting gestoor kan word) gedurende die skooldag by hulle hê nie. Sou leerders betrap word dat hulle hierdie reël oortree, sal hulle volgens die selfoonbeleid gestraf word.